യോഗിക്കെതിരായ പരാമര്ശം: യു.പി മുന് ഗവര്ണര്ക്കെതിരെ രാജ്യദ്രോഹക്കേസ് ലക്നൗ: ഉത്തര്പ്രദേശ് മുഖ്യമന്ത്രി യോഗി ആദിത്യനാഥിനെതിരെ വിദ്വേഷകരമായ പരാമര്ശം നടത്തിയെന്നാരോപിച്ച് മുന് ഗവര്ണര് അസീസ് ഖുറേഷിക്കെതിരെ രാജ്യദ്രോഹക്കുറ്റം ചുമത്തി. യോഗി രക്തം കുടിക്കുന്ന രാക്ഷസനാണെന്നാണ് അസീസ് ഖുറേഷി പറഞ്ഞത്. ബി.ജെ.പി നേതാവ് ആകാശ് കുമാര് സക്സേനയുടെ പരാതിയിലാണ് കേസെടുത്തത്. മതസ്പര്ദ്ധയുണ്ടാക്കുന്ന പരാമര്ശമാണിതെന്നും സമൂഹത്തിലെ സമാധാന അന്തരീക്ഷം തകര്ക്കുമെന്നും സക്സേനയുടെ പരാതിയില് പറയുന്നു. സമാജ്വാദി പാര്ട്ടി നേതാവ് അസം ഖാന്റെ വസതി സന്ദര്ശിച്ച ശേഷമായിരുന്നു അസീസിന്റെ വിവാദ പരാമര്ശം. മുതിര്ന്ന കോണ്ഗ്രസ് നേതാവായ 81കാരന് ഖുറേഷി 201415 കാലയളവില് മിസോറം ഗവര്ണറായിരുന്നു. കുറച്ചുകാലം ഉത്തര്പ്രദേശിന്റെ ചുമതലയും അദ്ദേഹത്തിനുണ്ടായിരുന്നു.